59. ΝΟΜΟΘΕΤ. ΔΙΑΤΑΓΜΑ υπ’ αριθ. 1018 της 21 Οκτ./1 Νοεμ. 1971 (ΦΕΚ Α΄ 220) Περί τροποποιήσεως και συμπληρώσεως του Α.Ν 314/1968 «περί παροχής, εις τον Υπουργόν Βορείου Ελλάδος και τους Νομάρχας αρμοδιότητος επί θεμάτων εγκρίσεως, επεκτάσεως ή τροποποιήσεως σχεδίων πόλεων και κωμών». Άρθρ.1.-(Ατνικαθίσταται το άρθρ. 1 του Α.Ν. 314/1968 (ανωτ. αριθ. 44). Άρθρ.2.-Τα άρθρ. 2 και 3, του αυτού Α.Ν. 314/1968, καταργούνται, αι δε υπ’ αυτών προβλεπόμεναι αρμοδιότητες ασκούνται εφεξής και εις την περιοχήν του τέως Υπουργείου Βορείου Ελλάδος, ως εις την λοιπήν Χώραν. Άρθρ.3.-Δια την υπό δημοσίων, πολιτικών ή στρατιωτικών, υπηρεσιών ή υπό Ν.Π.Δ.Δ. κατά τας κειμένας διατάξεις εκποίησιν, δωρεάν παραχώρησιν ή μίσθωσιν πέραν των 5 ετών εκτάσεως γης, μετά ή άνευ κτισμάτων, απαιτείται η προηγουμένη γνώμη των πολεοδομικών υπηρεσιών των αρμοδίων δια την μελέτην και εισήγησιν προς έγκρισιν ή επέκτασιν των σχεδίων πόλεων και οικισμών. Δι’ αποφάσεως του Υπουργού Δημοσίων Έργων δύναται να καθορίζωνται αι εξαιρέσεις από της εφαρμογής του παρόντος άρθρου και πάσα συναφής λεπτομέρεια. Άρθρ.4.-Όπου εις τον Α.Ν. 314/1968 και το παρόν Ν.Δ/μα αναφέρεται πληθυσμός οικισμών, νοείται ο κατά την τελευταίαν απογραφήν τοιούτος. Άρθρ.5-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 1168]